OM FOREKOMSTEN AF DIPTERLARVER UNDER 
HUDEN HOS MENNESKER 


AF 


W. M. SCHÖYEN. 


Forekomsten af Dipterlarver under Huden hos Mennesker 
er et Emne, der i Tidens Löb har givet Anledning til en temme- 
lig vidtlöftig Litteratur, og det har allerede tidligere været Gjen- 
stand for Behandling under et Par foregaaende skandinaviske 
Naturforskermöder, ligesom ogsaa i det medicinske Selskab her 
i Kristiania, hvor der gjentagne Gange er bleven forevist Exem- 
plarer af saadanne Larver fra forskjellige Kanter af Landet. I 
Virkeligheden synes saadanne Tilfælde her i vort Land at fore- 
komme relativt hyppigt i Sammenligning med andre Lande, og 
der har derfor ogsaa i »Norsk Magazin for Lægevidenskaben» 
gjentagne Gange været rettet indtrængende Opfordringer til vore 
Læger om at have sin Opmærksomhed rettet paa denne Sag og 
bestræbe sig for at faa bragt disse Larver, der andre Steder 
synes lidet kjendte, til Udvikling. Da dette imidlertid af en, som 
vi senere skal se, ganske naturlig Grund aldrig har lykkedes, og 
‚man som Fölge deraf heller ikke hidtild har kunnet komme til 
noget bestemt Resultat med Hensyn til Spörgsmaalet om, hvad 
dette egentlig er for Slags Larver, enten virkelige Bræmselarver 
eller andre Fluelarver, saa har jeg troet det af Interesse her at 
gjöre denne Sag til Gjenstand for fornyet Behandling, da jeg 
nemlig i den senere Tid har haft Anledning til at underkaste flere 
af disse her i Landet under Menneskets Hud fundne Larver en 
nöiere Undersögelse og derved er bleven sat istand til at levere 


Sons = = KI SER LLMES. 


172 ENTOMOLOGISK TIDSKRIFT 1886. 


en fuldt sikker og afgjårende Besvarelse af dette baade i zoolo- 
gisk og medicinsk Henseende lige interessante Spörgsmaal. 

Den förste Underretning om Tilstedeværelsen af saadanne 
Larver under Huden hos Mennesker her i Norge gaar noget over 
100 Aar tilbage i Tiden og skriver sig fra den navnlig som 
Zoolog bekjendte Pastor H. STROM, der i 1784 i sine »Anmærk- 
ninger til Söndmörs Beskrivelse», + omtaler en Sygdom hos Be- 
folkningen dersteds, foraarsaget af et Slags »Ome»> eller »Aame», 
den almindelige Betegnelse for Insektlarver. Han siger herom: 
»Sygdommen skal bestaa deri, at disse Orme opholde sig 
imellem Hud og Kjöd, fornemmelig paa Armene og i Hovedet, 
og foraarsage en ulidelig Smerte, besynderlig saa ofte den gjör 
sig nye Veie; hvorimod Pinen til andre Tider aflader. Jeg har 
vel ikke selv seet disse Orme, hvor megen Umage jeg end har 
gjort mig derfor; men imidlertid er Sagen dog bleven mig be- 
rettet af mange troværdige Personer, endog saadanne, som selv 
have skaaret Hul paa Huden og faaet Ormen ud. Dette Raad 
er nu virkelig blevet brugt af adskillige, som jeg kjender, og 
bliver vel i sig selv langt paalideligere end dette, som ligeledes 
er brugeligt, nemlig at lægge paa det smertefulde Sted en 
Guldring, som længe har gaaet i Arv.» 

I 1840 offentliggjordes det fårste Tilfælde af denne Art fra 
Sverige af Dr. Smirr.%” Vedkommende Larve, der var kommet 
ud af Panden paa et 61 Aar gammelt Pigebarn i Halmstad i 
Februar Maaned samme Aar, forevistes af Prof. SUNDEVALL ved 
de skandinaviske Naturforskeres 2:det Måde i Kjöbenhavn 1840, 
ved hvilken Anledning Prof. Boeck oplyste, at ifölge Meddelelse 
fra Dr. Mever i Tönsberg, tidligere Distriktslæge i Söndmöre, 
forekom saadanne Larver ikke saa sjelden i Svulster hos Bårn i 
sidstnævnte Distrikt. == 


* Nye Samling af det Kongelige Norske Videnskabers Selskabs Skrifter, 
B. 1, Kjöbenhavn 1784 (p. 158). 
** J. J. Søirr: Om en Fluglarv, funnen under huden på pannan hos ett 
barn. — Kgl. Vet. Akad. Handl. 1840 (p. 63—65). — I et Tillæg (p. 65—68) 
leverer Prof. C. J. SUNDEVALL en udförlig beskrivelse af vedkommende Larve, 
som han finder afvigende fra alle andre ham bekjendte Fluelarver. 
+++ Forhandl. ved de skand. Naturforskeres andet Måde i Kjöbenhavn 1840 


(p. 295—296). 

Det samme oplyses af Prof. L. Esmark i en Opsats: »Om 
Fluelarver under Huden paa Bårn»,% hvori han meddeler, at 
Prof. RaTHKE skal have holdt de af Dr. MEYER i sin Tid ind- 
sendte Larver for Oestrus kominis. Sygdommen var forövrigt 
ifölge Dr. Mever vel bekjendt blandt Almuen i Söndmöre under 
Navnet »Aame-Sjuke». Fra- Distriktslæge Nissen sammesteds mod- 
tog Prof. ESMARK i 1840 en Larve, som han i Oktober Maaned 
1839 havde skaaret ud af en Knude under Öiet paa en 6 Aar 
gammel Dreng, der havde haft en lignende nogle Uger tidligere; 
den sidste frembragte betydelig Hævelse i og omkring Öiet. Om 
denne Larve udtaler Prof. ESMARK, at den »i visse Henseender 
afveg ikke blot fra Larven af Oestrus, men ogsaa fra alle mig 
hidtil bekjendte Fluelarver» — det samme, som Prof. SUNDEVALL 
siger om den af ham beskrevne Larve fra Sverige, til hvilken 
Beskrivelse ogsaa henvises af Esmark. — Videre erholdt Prof. 
ESMARK kort efter en aldeles lignende Larve fra Distriktslæge 
Roosen, udtaget af en Svulst paa en Patient i Nærheden af 
Porsgrund, og i Februar 1842 gjennem daværende Cand. med., 
senere Prof. SCHÜBELER nok en, betydelig större, som var trykket 
ud af en Svulst paa Hovedet af et 3 Aar gammelt Barn paa 
Gaarden Holmen nær ved Kristiania. 

Under det fjerde Naturforskermåde i Kristiania 1844 fore- 
viste Prof. EscHRICHT en Larve fra Danmark, Magen til den af 
Dr. SmiTT fundne, samt gav Meddelelse om endnu nogle flere 
lignende sammestedsfra. Flere andre Læger, deriblandt Dr. 
WIRSTRAND i Sigtuna, gav ligeledes Meddelelser om samme Emne 
fra forskjellige Trakter af Skandinavien, skjönt ingen af dem 
havde erholdt Larven levende. I Mådets Forhandlinger +" leveres 
en af Prof. SUNDEVALL forfattet Beskrivelse af den ovennævnte 
stårre Larve fra Holmen ved Kristiania, hvilken antoges at tilhåre 
en anden Art end de övrige iagttagne Exemplarer ***, 

Siden den Tid foreligger her fra Landet en hel Del Til- 
fælde af lignende Art, hovedsagelig fra Söndmörtrakten, men 


= Ugeskrift for Medicin og Pharmacie, 1842 (pag. 101—102). 
>= Forhandl. ved de skand. Naturforskeres fjerde måde i Christiania 1844 
(p. 268—269). 
+ Sign. Prof. SUNDEVALL: Om Oestrus hominis (Öfvers. af Kgl. Vet. 
Akad. Förhandl. 1844, p- 162-- 163), samt: Oestrus Hominis (s. St. 1845, p. 98.) 

ogsaa flere fra det östenfjeldske og trondhjemske. Paa det her- 
værende pathologisk-anatomiske Museum opbevares (desværre i 
aldeles indtörket og ukjendelig Tilstand) 3 saadanne Larver. Den 
ene er indsendt fra Distriktslæge HöecH i Söndmöre og blev 
udtömt af en Abces paa Hovedet af en 10 Aar gammel Gut der; 
forevistes af Prof. Voss i det medicinske Selskab ?6/, 1854. £ — 
Den anden indsendtes af Distriktslæge Lassen i Sætersdalen og 
forevistes i det medicinske Selskab ?8/, 1855. Den var kom- 
met frem af en Hævelse bag Öret hos en Gut, der i længere Tid 
havde lidit af smertelige Svulster paa forskjellige Steder af Lege- 
met. — Den trede blev indsendt af Distriktslæge GRIMSGAARD 
8/, 1869 og var trykket ud af en Svulst paa Hovedet af hans 
34 Aar gamle Sön en Ugestid i Forveien. 

Samme Aar (1869) leverede ovennævnte Distriktslæge HOEGH 
en særdeles interessant Afhandling: »Om Oestrus Larvens Fore- 
komst under Menneskets Hud og de derved bevirkede patholo- 
giske Fænomener», *** hvori han giver en udförlig Fremstilling 
af disse Larvers Optræden, ståttet til Erfaringer fra sin egen 
Praxis i Söndmöre og Nordfjord, hvor han i Løbet af 16 Aar 
selv havde iagttaget 17 Tilfælde af denne Art, og desuden gjen- 
nem paalidelige Personer faaet Meddelelser om 5 andre lignende 
Tilfælde, altsaa ialt 22. Udförligt beskrives de (allerede af H. 
STRØM omtalte) eiendommelige Vandringer, som Larverne i Rege- 
len foretager under Huden, altid i skraat nedenfra opadstigende 
Retning med forskjellige Hvileperioder imellem, hvorved der 
opstaar en Række af sviende og klöende Svulster, der bliver 
stedse större og mere og mere generende for Patienten, indtil 
Larven sluttelig udstödes gjennem en Aabning i den sidste, 
endelige Svulst, der somoftest findes paa Hovedet eller ialfald saa 
nær dette, som Rækkens Gang maatte tillade. Kun i 6 af de 22 
Tilfælde viste der sig kun en eneste stationær Svulst, hvori Lar- 
ven forblev indtil Udstödningen, og af disse sad de 5 paa Hove- 
dets behaarede Del, 1 i Panden og 1 i Nakken (de 2 sidste 
samtidig hos samme Patient). De fleste Patienter var Börn fra 
6—12 Aar, det yngste 3 Aar, samt et Par Voxne paa 22 og 

= Norsk Mag. f. Lægevid. 2 R. 9 B. (p. 69—72). 


= do d:o (p. 814—815). 
"== do 2 R. 23 B. (p. 489—508). 

34 Aar; 7 var Mænd og 15 Kvinder. Tiden for Sygdommens 
Optræden var væsentlig Håstmaanederne, fra August til Novem- 
ber; 3 Gange kom Larven frem i December, 1 Gang i Februar 
og 1 Gang i Marts. Sygdommens Varighed varierede fra 5 å 7 
indtil 22 Uger, regnet fra det Tidspunkt, da den förste eller 
primære Svulst kom tilsyne, og indtil Larvens Udstådning. — 
Med Hensyn til Spörgsmaalet om, hvilken Art disse Larver 
maatte tilhöre, finder HåEGH det rimeligst at antage, at det er 
en særegen Art, en Oestrus hominis. »Dog»> — tilföier han — 
»herom skal jeg ikke driste mig til at udtale nogen bestemt 
Mening, ialfald ikke, forinden jeg maatte være saa heldig at 
kunne irettelægge selve Imago». Det lykkedes ham imidlertid 
aldrig, trods gjentagne Forsög, at bringe nogen af Larverne til 
Udvikling, og i de fleste Tilfælde var de ogsaa allerede dåde 
ved Udstödningen. — Det allerede af H. Srröm nævnte Middel, 
som Almuen bruger, nemlig at lægge en Guldring paa det smer- 
endet Sted, forklares saaledes: »Naar der mærkes en Svulst, som 
antages at hidråre fra en Larve, og denne Svulst sidder paa et 
Sted med haardt, benigt Underlag, f. Ex. paa Hovedet, lægges 
en Fingerring lige paa Svulstens Centrum, og derover bindes et 
stramt Bind. Larven vil da ikke kunne krybe væk under Rin- 
gens skarpe Kant, men bliver nödsaget til at forholde sig rolig. 
Naar der da danner sig Fluktuation indenfor Ringen, gjöres et 
Snit gjennem Huden derinde, og Larven vil da strax eller om 
nogle Dage udstådes gjennem det gjorte Vulnus.» 

I 1878 forevistes i det medicinske Selskabs Måde 22:de 
Mai af Prof. H. HEIBERG en Larve, indsendt af Dr. L. BORTHEN 
i Trondhjem. Den var kommet frem af en Svulst bag Øret paa 
en 4—5 Aar gammel Gut, og Barnets Fader fortalte, at han 
tidligere samme Dag havde trykket ud en lignende för af Svul- 
sten. Barnet havde en Maanedstid i Forveien begyndt at 
faa en Hævelse paa höire Kind, hvilken siden vandrede opefter 
Maxillen og standsede bag Øret; Smerter havde nu og da været 
tilstede, især i Kulden og mest i den sidste Tid. — Foruden 
dette Tilfælde kjendtes et Par lignende fra disse Kanter. * 


Samme Aar i Mödet den 18:de December meddelte Prof 


* Forh. i det Norske medicinske Selskab i 1878 (p. 139—140). 

HEIBERG igjen et Tilfælde fra Kristianssundskanten ” og i 1881 
endnu 2 til; af de sidstnævnte var den ene Larve indsendt af 
Distriktslæge PARELIUS, der havde taget den ud af Ryggen paa 
en 144 Aar gammel Gut fra Thingvold i Nordmöre, og den 
anden af Dr. Norman fra Næs paa Romerike. *#* 

Foruden et Par af de ovennævnte Larver har jeg nu i 
Sommer (1886) haft Anledning til at se og undersåge endna et 
Par til i vel konserverede Exemplarer fra den allersidste Tid. 
Den ene indsendtes af Dr. BoBerG i Silgjord, som havde fundet 
den hos en 134 Aar gammel Gut dersteds. I Februar d. A. 
viste der sig en liden Svulst paa dorsum penis under samtidig 
Ophovnen af scrotum med Omgivelser, og efter en 3 Dages For- 
löb fremkom deraf Larven levende. Omtrent 14 Dage bagefter 
fremkom nok en Larve paa Skulderbladet. — Den anden af de 
nævnte Larver leveredes mig af Dr. BERBOM i Öier, Gudbrands- 
dalen. En 14—15 Aar gammel Gut fra Trötten, Annex under 
Öier, havde i Midten af August 1885 klaget over Gigtsmerter i 
Hoften; der viste sig paa Stedet en röd Hævelse, som senere 
vandrede opover Siden, ledsaget af Smerter navnlig paa Siden af 
Halsen, op bagenfor Öret og endelig frem paa Panden over Öiet, 
hvor Larven udstödtes 3o:te April iaar. 

Endelig kan nævnes, at Kompagnikirurg Krarr i Kristians- 
sand i Sommer har meddelt mig, at han ogsaa paa de Kanter 
har observeret et Tilfælde, da en saadan Larve fremkom af en 
Svulst i Hovedet hos et Barn, — ligesom ifölge Meddelelse af 
Distriktslæge i Söndfjord ScHou saadanne Tilfælde i dette Di- 
strikt forekommer ret, som det er; alene i Löbet af dette Aar 
havde han iagttaget 6 Tilfælde, hvoraf et Par hos voxne Men- 
nesker. Hans Bestræbelser for "at bringe Larven til Udvikling 
ved at lade den forblive under Patientens Hud saa længe som 


= Forh. i det Norske medicinske Selskab i 1878 (p. 285). Sammesteds 
findes indtaget en Betænkning angaaende vedkommende Larve af daværende 
Konservator COLLETT, gaaende ud paa, at den »efter al Sandsynlighed tilhårer 
en af vore almindelige Fluearter, maaske Sarcophaga carnaria» — en Anskuelse, 
hvirtil ogsaa de danske Entomologer Dr. MEINERT og Prof. SCHIÖDTE sees 
at have været mest tilböielige til at slutte sig, uden at de imidlertid havde haft 
Anledning til at se noget Exemplar af Larven. 


** Forh. i det Norske Medicinske Selskab i 1881 (p. 266). 

muligt har imidlertid aldrig villet lykkes, da det selvfålgelig er 
forbundet med megen Vanskelighed, for ikke at sige umuligt, at 
faa Patienten til at huse sin besværlige Indkvartering i Ro uden 
at fortrædige den ved Klöning etc., hvilket paaskynder dens Ud- 
stådelse, * 

Har det end saaledes hidtil aldrig villet lykkes at bringe 
nogen af disse hos os saa ofte iagttagne Larver til Udvikling, 
saa tår jeg dog alligevel, efter som nævnt at have haft Anled- 
ning til at underkaste flere af dem en nærmere Undersögelse, 
med Bestemthed hævde, at det er virkelige Bræmselarver af Slæg- 
ten Hypoderma og ikke Larver af andre Fluearter. Alle de 
Larver, jeg har undersögt, er öiensynlig af samme Slags som 
den af Prof. SUNDEVALL beskrevne fra Sverige, og efter alt, hvad 
der foreligger angaaende de övrige observerede Tilfælde, skjönnes 
ingensomhelst Grund at være forhaanden til at betvivle, at alle 
disse Larver har været samme Slags. Meddelelserne angaaende 
deres Udseende og Optræden i det hele taget ved hvert enkelt 
Tilfælde tyder med Bestemthed herpaa. Naar imidlertid baade 
SUNDEVALL, ESMARK o. fl. har fundet disse Larver saa afvigende 
fra de almindelige Bræmselarver under Kjöernes Hud, at de har 
troet at maatte anse dem for Larver af andre Fluer, saa kommer 
dette simpelt hen deraf, at de har sammenlignet dem med de 
Juldvoxne Bræmselarver, der udstödes af Huden hos Dyrene, 
medens i Virkeligheden ale de her observerede Larver under 
Huden hos Mennesker ved sin Udstødning kun har befundet 
sig i første Stadium eller i ganske enkelte Tilfælde z Begyn- 
delsen af andet. Sagen er nemlig den, at Bræmselarverne under 
sin Udvikling gjennemgaar 3 forskjellige Stadier, hvorunder de 
har et saa forskjelligt Udseende, at man ikke skulde tro det 
var samme Larve, naar man sammenligner förste og tredie Sta- 
dium. Fra de koniske, fortil spidse og bagtil tvert afstumpede 
Kjödflue- og Spyfluelarver, der ogsaa har været fundne hos Men- 
nesker og Dyr, er de imidlertid ikke vanskelige at skjelne. 

Hosstaaende Figurer, udförte efter en af de af mig under- 


* Efterat ovenstaaende var indleveret til Trykning, har jag fra Distrikts- 
læge ScHou modtaget 2 Exemplarer af de af ham i Söndfjord observerede 
Larver, der viser sig at være aldeles overensstemmende med de övrige af mig 
undersögte. 

sögte Larver, viser deres Udseende paa det Tidspunkt, da de 
ialmindelighed udstödes af Huden. Fig. 1 fremstiller hele Dyret 
i noget over naturlig Störrelse, Fig. 2 den forreste og Fig. 3 
den bagerste Ende af Kroppen, stærkere forstörrede. Længden 
er omtrent 11 mm. og Kroppen er hvid af Farve, næsten cylin- 
drisk med afrundede Ender, samt afdelt i 11 Segmenter; Huden 
aldeles glat, tynd og halv gjennemsigtig. Paa Undersiden at 
forste Segment finder man 2 sorte, hornagtige Mundhager, der 
böier sig omtrent i en ret Vinkel og med Spidsen lægger sig 
ind til en liden ret fremstaaende Pig i Midten, der hviler paa et 
ligeledes chitinöst Svælgskelet; paa det bagerste Segment, der 
har en liden skaalformig Fordybning, findes foruden de 2 större 


one 


1 2 3 


Chitinplader i Midten, hvori Aandehullerne sidder, tillige en hel 
Del smaa runde Chitinskiver fordelt, hvorved hele Segmentets 
Overflade erholder et aldeles karakteristisk prikket Udseende. 
Det er netop disse Karakterer, som Prof. SUNDEVALL anfårer som 
Afvigelser fra Bræmselarverne, idet han siger”: »Från Oestrus- 
larverne afviker den genom bristen på taggar omkring kropps- 
segmenterna, åfvensom genom bildningen af det sista, och sår- 
skilt från larven af Oestrus bovis, som lefver i kulor uti bo- 
skapens hud, skiljer den sig dessutom genom de stora mun- 
hakarna.» Larvernes hele Udseende svarer imidlertid nöiagtig til 
den Karakteristik, som Prof. BRAUER i sin bekjendte Monografi ** 
giver af /ypoderma-Larverne i förste Stadium. Det er först ved 
Indtrædelsen i andet Stadium, efter fårste Hudskifte, at Mund- 
hagerne forsvinder, idet Dyret ikke længer har nogen Brug for 
dem, hvorhos den tidligere glatte Hud erholder en Besætning 


* Kgl. Vet, Akad. Handl. 1840 (p. 67). 
** F. BRAUER: Monographie der Oestriden, 1863 (p. 101). 

med Tornekrandse paa Segmenterne, ogsaa paa det sidste, hvor 
de eiendommelige runde Chitinskiver aflåses af skarpe Pigge. 
I tredie Stadium, efter nok et Hudskifte, foröges Tornernes An- 
tal og deres Størrelse, hvorhos Huden bliver mörkere, medens 
Larven hurtigt tiltager i Störrelse og Tykkelse mod den Tid, da 
den som fuldvoxen, circa 25 mm. lang eller derover og omtrent 
Halvdelen saa tyk, kryber ud for at undergaa Forpupning. 
Disse senere Stadier med tagget Hudbedækning opnaaes imidler- 
tid ikke af de hos os under Huden paa Mennesker observerede 
Hypoderma-Larver, hvilke som ovenfor nævnt altid er bleven 
udstådte paa et tidligere Udviklingstrin, næsten udelukkende får 
Indtrædelsen i andet Stadium. Kun enkelte Gange synes de at 
have naaet Begyndelsen af andet Stadium, saaledes som det frem- 
gaar af SUNDEVALL's Beskrivelse” af den fra Gaarden Holmen 
her ved Kristiania stammende Larve, der af den Grund ogsaa 
antoges for at tilhåre en anden Art end de övrige dengang 
kjendte Exemplarer. 

Denne Larvernes Udstödning paa et saa lidet fremskredet 
Stadium af Udviklingen er ogsaa den naturlige Grund til, at alle 
Forsög paa at faa dem til at forpuppe sig, efter de i sin Tid af 
SUNDEVALL #* og EsmarK**®* givne Forskrifter, er mislykkede, 
da det er en Selvfölge, at Larverne maa gaa tilgrunde, naar de 
forlader sit Opholdssted under Huden, forinden de er bleven fuld- 
voxne og færdige til Forpupning. Grunden til denne tidlige 
Udstödning, ligesom ogsaa til de eiendommelige Vandringer, som 
de i de fleste Tilfælde foretager under Huden, er uden Tvivl 
den, at Mennesket er dem en altfor uvant Vært, hvorfor de ikke 
trives under Huden hos dette. At Vandringerne altid sker i opad. 
stigende Retning, såger HOEGH f at forklare derved, at han »an- 
tager det at være en Naturlov for denne Larve, at den, forinden 
Modenheden og Puppelivets Indtræden, skal være kommen saa 
höit op paa det menneskelige Legeme som muligt.> Disse Lar- 


* Forhandl. ved de skand. Naturf. fjerde måde 1844 (p. 268). 


** Kgl. Vet. Akad. Handl. 1840 (p. 68) & Öfvers. Kgl. Vet. Akad. För- 
handl. 1844 (p. 163). 


== Ugeskrift for Medicin og Pharmacie, 1842 (p. 102). 
F 1. c, p. 504. 

vers naturlige Tilholdssted er imidlertid under Huden paa Ryggen 
af Dyrene, og for at komme did maa de selvfölgelig vandre 
opover, naar Æggene oprindelig har været afsatte længere nede 
paa Kroppen; ifald Mennesket gik paa fire ligesom Dyrene, vilde 
altsaa Larverne ved at flytte sig opover ogsaa hos dette tilsidst 
komme til at sidde i Ryggen, men paa Grund af Menneskets 
opreiste Gang kommer de ikke did, men op i Hovedet eller 
Skuldrene. At de forholder sig rolige paa sin Plads, naar de 
fra först af har faaet Sæde i Hovedets behaarede Del, kan maaske 
naturligt forklares derved, at de her finder Forholdene og Om- 
givelserne mindre abnorme, end Tilfældet er paa de uhaarede 
Dele af Legemet. 

Med Hensyn til Arten kan der neppe være nogen Tvivl 
om, at det er den almindelige Kobræms (Hypoderma bovis). 
Vi kjender her fra vort Land af Slægten Hypoderma foruden 
denne Art kun Renbræmsen (Hyp. tarandi), der imidlertid kun 
forekommer paa samme Lokaliteter som Rensdyrene. Bræmse- 
larverne hos Mennesket er derimod, som i det foregaaende vist, 
observerede fra mangfoldige Kanter af Landet, hvor kun Kobræm- 
sen kan tænkes at forekomme, og der bliver saaledes i Virkelig- 
heden ingen anden Art at vælge paa. Ganske vist vilde det 
være höist interessant gjennem Udklækning af en slig Larve at 
kunne fåre et direkte og uomstådeligt Bevis for dens Herkomst, 
men det synes, som om Udsigten hertil desværre er ringe. Istedet- 
for de tidligere forestaaede Fremgangsmaader maatte jeg i hvert 
Fald til dette Öiemed tilraade et andet Forsög, der vistnok vil 
frembyde adskillig Vanskelighed, men dog udfårt med behårig 
Omhyggelighed og Forsigtighed maaske turde kunne lede til det 
önskede Resultat. Saasnart en slig Larve ikke længere vilde 
forblive i Ro under Patientens Hud, men udstådtes af Svulsten, 
maatte man forsåge at anbringe den i en lignende Svulst paa 
Ryggen af en Ko, som til dette Öiemed maatte haves i Bered- 
skab og hvoraf man da först fik klemme ud den derværende 
Larve. Paa denne Maade skulde det kanske lykkes at bringe 
Larven til videre Udvikling, forudsat at den ikke blev beskadiget 
ved Overflytningen. At forsåge paa at faa disse Larver til at 
forpuppe sig i den Tilstand, hvori de befinder sig ved Udståd- 
ningen af Menneskets Hud, vil, efter hvad jeg ovenfor har oplyst, 

selvfölgelig være aldeles unyttigt. Ligesaa lidet kan det nytte at 
forsöge paa at opföde dem med raaddent Kjöd, hvilket ogsaa er 
bleven foreslaaet,” eftersom vi her har at gjöre med Bræmse- 
larver og ikke med Kjödfluelarver. Bræmselarverne kan nemlig 
kun leve og udvikles hos levende Dyr, ikke i raaddent Kjåd 
ligesom hine. 

Medens saaledes Forekomsten af Bræmselarver under Huden 
hos Mennesker (Myiasis oestrosa) her i vort Land er bleven kon- 
stateret i et betydeligt Antal Tilfælde, finder vi for det övrige 
Europas Vedkommende kun ganske faa sikkert konstaterede Exem- 
pler herpaa. Der har vistnok i Tidens Löb været publiceret 
adskillige Tilfælde af »Oestrus kominis», men somoftest har det 
vist sig, at vedkommende Larver har tilhört andre Fluearter. 
Fabelen om en særegen, for Mennesket eindommelig Oestrus 
hominis skriver sig forövrigt, som bekjendt, oprindelig fra Ame- 
tika. Den förste Beretning, man har, om en under Menneskets 
Hud levende Fluelarve ef nemlig den, som den franske Læge 
ÅRTURE i 1753 leverede fra Cayenne i sine: »Observations sur 
Tespèce de ver nommé Macaque».** Efterat dernæst ogsaa den 
yngre LINNÉ havde leveret udförligere Meddelelser om samme 
Larve, *** opstillede GMELIN i 13:de Udgave af LinNÉ's »Systema 
Naturæ> 1788 Arten under Navnet QOestrus hominis. Senere 
leveredes mange Efterretninger om dette Insekt af forskjellige 
Reisende: HUMBOLDT, BONPLAND, ROULIN, GUERIN, VALLOT 0. fl., 
og i de amerikanske lægevidenskabelige Afhandlinger var Oestrus 
hominis oftere paa Tale, indtil Gounor+ i 1845 paaviste, at 
disse saa meget omskrevne Larver tilhörte en Bræmseart: Cuzere- 
bra eller Dermatobia noxialis Goun., der slet ikke er indskræn- 
ket til Mennesket alene, men findes langt hyppigere under Hu- 
den hos Hornkvæg og Hunde næsten overalt i Syd- og Mellem- 
Amerika. 

At man ogsaa her i Europa jevnlig refererede alle de tidli- 
gere observerede Forekomster af Fluelarver hos Mennesket til den 

* Forhandl. i det Norske medicinske Selskab i 1878 (p. 286). 

** Mém. de l'Academie des sciences de Paris, 1753 (p. 72). 

++ PALLAS: -LINNÉ jr. Neue nordische Beiträge, 1781 (p. 157). 


t J- Gounot: Observ. s. un Diptère exotique etc. — Annales des sciences 
naturelles, 1845 (p. 221). 
Entomol. Tidskr. Årg. 7, H. 4 (1386). 14 

nu engang opstillede Ocstrus kominis, var jo ikke saa forunder- 
ligt, naar hensees til den store Vanskelighed, -der er forbundet 
med Bestemmelsen af Fluelarverne i Sammenligning med de fleste 
andre Larver. Imidlertid kom man dog i Tidens Löb mere og 
mere underveir med, at der ogsaa var andre Fluelarver end 
Bræmsernes, der kunde forefindes paa levende Dyr og Mennesker, 
og Gang efter Gang finder man derfor Berigtigelser af deslige 
Publikationer om Tilfælde af Oestrus kominis, hvori der gjöres 
gjældende, at vedkommende Larver ikke kan antages at have 
tilhårt Bræmser, men derimod andre Fluer (Sarcophaga, Lucilia 
etc.). Jeg skal ikke her gaa nærmere ind paa den Mængde af 
Tilfælde af denne Art, som man finder omhandlet i Litteraturen, 
men vil blot nævne, at ifölge de nyeste Undersögelser synes det 
at have vist sig, at de fleste Tilfælde af »Myiasis muscosa» (hid- 
rörende altsaa fra andre Fluelarver end Bræmsernes) skriver sig 
fra 2 bestemte Fluearter, nemlig i Europa: Sarcophila Wohlfarti 
Ports. (magnifica SCHIN.), og i Amérika: Campsomyia macel- 
laria Fs. (Calliphora anthropophaga Cox., infesta Pa., Lu- 
cilia hominivorax CoQ.). 

Om begge disse Arter findes mange Beretninger i den senere 
Litteratur. Den europæiske Art er opkaldt efter Dr. WOHLFAHRT, 
som er den förste, der har givet en kjendelig Beskrivelse og 
Afbildning af den i sin 1770 offentliggjorte Afhandling: »De 
vermibus per nares excretis».* Senere har GRUBE, PORTSCHINSKY, 
GERTSTAECKER, Fr. Löw, MEGNIN, JOSEPH m. fl. offentliggjort en 
Mængde Tilfælde baade fra Rusland, Tyskland og Frankrig af 
dens Larvers Forekomst saavel hos Mennesker som Dyr, endog 
hos Fjærkræ, fornemmelig Gjæs. Navnlig maa henvises til PORT- 
SCHINSKY's af ypperlige Afbildninger ledsagede Afhandling: 
Krankheiten, welche im Mohilew’schen Gouvernement von den 
Larven der Sarcophila Wohlfarti entstehen, und deren Biologie». + 
Dr. JoserH *** har fundet dens Larver baade hos Mennesker og 


* Nova Acta phys. med. Acad. Cæsar. Leop. Carolinæ T. IV. 1770 
(p. 277—289). 
** Horæ Societatis entomologicæ Rossicæ, B. XI. 1875 (p. 123—162). 


=== G. JOSEPH: Ueber Fliegen als Schädlinge und Parasiten des Menschen. 
— Deutsche Medizinal-Zeitung, 1885 (p. 1118). 

Dyr fra de forskjelligste Dele af Tyskland, ligesom MEGNIN % 
har fundet dem hos Heste i Frankrig. Her i de skandinaviske 
Lande er denne Art aldeles ukjendt. — Den amerikanske Art, 
hvis Larve er kjendt under Navnet »Screw Worm» og som har 
en endnu stårre geografisk Udbredelse end den europeiske, idet 
den er observeret fra den argentinske Republik indtil Kanada, 
findes ogsaa i den senere Tid meget omtalt i amerikanske Tids- 
skrifter, f. Ex. i de sidste Aargange af »Psyche». Ligesom Sarc. 
Wohlfarti lever ogsaa denne som Larve i Næsen, Ørerne og i 
Saar paa Kroppen forresten, og kan ligesom hin afstedkomme de 
sörgeligste Tilfælde, ofte med dödelig Udgang, naar de er tilstede 
i Mængde, idet de fortærer Kjådet lige til Benet, gjennemhuller 
Ganen aldeles, trænger ned i Svælget eller helt op i Pande- 
hulerne og gjennem sine Exkrementer paaskynder Forraadningen 
af de beskadigede Dele. 

I Modsætning til Bræmselarverne, der lever enkeltvis i hver 
sin Svulst, og paa Grund af sin langsomme Væxt bruger flere 
Maaneder til sin Udvikling, lever disse Fluelarver, ligesom Spy- 
flue- og Kjödfluelarverne overhovedet, altid flere sammen, ofte i 
stort Antal, og har en meget rask Udvikling, saaledes at de ikke 
bruger mere end höist en 10—12 Dage fra Ægget af indtil For- 
pupningen. De staar desuden hele Tiden i direkte Forbindelse 
med den ydre Luft, medens Bræmselarverne under hele förste 
Stadium — en Tid af indtil 7—8 Maaneder — ikke staar i 
Forbindelse med Luften gjennem nogen Aabning i Huden. Först 
mod Indtrædelsen af andet Stadium borer de Hul gjennem Huden. 
Denne store Forskjel i biologisk Henseende er saaledes allerede i sig 
selv nok til med Sikkerhed at kunne slutte, at saa langvarige Til- 
fælde som de ovenfor skildrede her fra vort Land, hvor Larverne 
er forblevne under Huden i flere — indtil 8 — Maaneder, umulig 
kan hidråre fra nogen af Spyfluerne eller Kjådfluerne. Hertil 
kommer ogsaa den væsentlige Forskjel, at Bræmselarverne holder 
sig i det subcutane Bindevæv paa aldeles friske Legemsdele, som 
de heller ikke forurenser med sine Exkrementer, der udstådes 
gjennem Aabningen i Svulsten, medens de andre Fluelarver vil 


* P, MEGNIN: Les parasites et les maladies parasitaires, 1880 (p. 27 & 
43—46). 

findes i fra först af tilstedeværende Saar eller i sygeligt afficerede 
Hulheder i Legemet: Ører, Næse og Svælg tilligemed Pandehuler, 
Øiehuler etc., hvor Fluerne har anbragt sine Æg, hidlokkede 
ved stinkende Udflod. I pathologisk Henseende vil af disse 
Grunde altid en »Myiasis oestrosa» vise sig at være af ringe 
Betydning i Sammenligning med de sårgelige Tilfælde, der kan 
opstaa ved en »Myiasis muscosa». 

Efter hvert som man i det övrige Europa lærte at kjende 
flere og flere Tilfælde af disse andre Fluelarvers Forekomst hos 
Mennesker, begyndte man at stille sig mere og mere skeptisk 
ligeoverfor Forekomsten af virkelige Bræmseiarver. Medens saa- 
ledes KEFERSTEIN i 1856 i en Afhandling: »Ueber Oestrus 
hominis»% udtalte den Mening, at det ogsaa i Europa hændte, 
om end ialmindelighed sjelden, dog hyppigere i Norge, at Bræmser 
og navnlig Oestrus bovis levede under Huden hos Mennesket, 
saa erklærede den for sine omfattende Undersögelser af Oestri- 
derne saa bekjendte Prof. Fr. BRAUER sig i 1860 `i sin Afhand- 
ling: »Ueber den sogenannten Oestrus kominis und die oftmals 
berichteten Verirrungen von Oestriden der Säugethiere zum Men- 
schen», ** med stor Bestemthed herimod og mente med Sikkerhed 
at kunne hævde, at ligesaa lidt som der existerer nogen særegen 
Oestrus hominis, ligesaa lidt forvilder nogen af de i Europa 
forekommende Bræmsearter sig nogensinde til Mennesket. Han 
siger bl. a. herom (p. 58): »Das bedrängte Weibchen von Hypo- 
derma bovis Fer., das, in Ermanglung von geeigneter Stelle zur 
Eiablegung, Menschen mit seiner Brut beschenken soll, ist weit 
von uns hier, bis-ins Norwegische und Schwedische hinaufge- 
wandert und die Fama, die von Oestrus-Larven am Menschen 
verkündete, ist aus Europa wieder dahin zurückgekehrt, von wo 
sie auslief. Der Oestrus kominis spuckt nur mehr in Amerika». 
Det sees heraf, hvor liden Tiltro han har til de herfra offent- 
liggjorte Beretninger om saadanne Forekomster af Bræmselarver. 

Distriktslæge HåEGH's ovennævnte Afhandling sees at være 
forbleven aldeles upaagtet af udenlandske Forfattere om dette 
Emne. Endnu i 1883 ved F. Löw: »Ueber Myiasis und ihre 


= Verhandl. d. zool. bot. Vereins in Wien, 1856 (p. 637—652). 
++ Verh. d. zool. bot. Gesellsch. in Wien, 1860 (p. 57—72). 

Erzeuger» # kun at anföre 2 sikre Tilfælde af virkelig »Myiasis 
oestrosa» fra Europa, foraarsagede af Hypoderma-Larver. Det 
ene var iagttaget af Dr. A. VOELKEL i Westfalen hos en 3 Aar 
gammel Gut, af hvem der i Februar 1882 kom frem 3 Larver 
af hver sin Svulst paa Halsen, Issen og Ansigtet, hvilke Proff. 
BRAUER og LEUCKART erklærede for Hypoderma-Larver, sand- 
synligvis Æ. diana Br. Det andet Tilfælde var observeret af 
Dr. A. SPRING i Belgien; af 4 Buler i Hovedet paa et Barn var 
der i Begyndelsen af Marts 1861 kommet ud en Larve af hver, 
hvilke LACORDAIRE bestemte som tilhörende Hypod. bovis. — 
Et tredie Tilfælde, som han nævner fra Amerika, fortjener her 
at omtales, da det danner et Sidestykke til de hos os saa ofte 
gjorte Iagttagelser af Larvernes Vandringer under Huden. Det 
er beskrevet af C. H. ALLEN: »Demonstration of locomotion in 
the larvæ of the Oestridæ». "+ Paa forskjellige Steder af Huden 
paa en 1oaarig Gut fandtes 4 Larver, som han ikke kunde 
skjelne fra Larverne af Hypod. diana. De havde vexlet Plads 
og foretaget lange Vandringer under Huden, hvilket abnorme 
Forhold forklares ved den uvante Vært, de befandt sig hos. 

De mærkeligste Tilfælde af alle hidtil publicerede er imid- 
lertid et Par, som Dr. JosepH i sin ovennævnte Afhandling i 
»Deutsche Medizinal-Zeitung» for 1885 *** siger sig personlig at 
have iagttaget paa 2 forskjellige Steder i Tyskland. Medens 
nemlig i alle &vrige kjendte Tilfælde af denne Art Larverne er 
bleven udstådte i en uudviklet Tilstand og derfor gaaede til- 
grunde, berettes de her begge Gange at have opnaaet sin fulde 
Størrelse, ja i det ene Tilfælde endog at have forpuppet sig og 
leveret Bræmser! et förste Tilfælde passerede i 1864 i Omeg- 
nen af Freiburg i Schlesien, hvor en 20 Aar gammel Bondepige 
var bleven besat med Larver af Hypoderma diana, hele 9 Stykker, 
i den övre Genitalregion. Heraf gik de 7 tilgrunde, efter i 
Marts Maaned at have forladt Patienten og forpuppet sig, medens 


* Wiener Medizinische Wochenschrift, 1883 (p: 972—975). 
== Proc, Americ. Assoc, for the Advances of Science, XXIV (1875) p. 232. 


++ Förste Afsnit af Afhandlingen, omhandlende de her nævnte tvende 
Tilfælde, er ogsaa indtaget i »Entomologische Nachrichten» 1885, N:o 2 
(p. 17—22). 

2 af dem skulde have udviklet sig til Bræmser. Det andet Til- 
fælde iagttoges i 1875 hos en Hyrde i Unterkrain, der havde 
faaet Larver af Hypoderma bovis i Nakken. De befandt sig i 
April Maaned nævnte Aar i Begyndelsen af tredie Stadium, men 
maatte paa Grund af Omstændighederne fjernes uden noget For- 
såg paa Udklækning af dem. — Naar hensees til, at Forf. selv 
siger, at disse 2 Tilfælde er de eneste, som det trods al anvendt 
Opmærksomhed paa denne Sag i omtrent 1/, Aarhundrede har 
lykkedes han selv at iagttage, saa maa det i hvert Fald siges, 
at han har været ganske mærkelig heldig, eftersom det begge 
disse Gange er lykkedes ham at overkomme Hypoderma-Larver 
hos Mennesket paa et Udviklingsstadium, hvori det ellers aldrig 
er faldet i nogen Andens Lod at finde dem, hverken her eller 
andetsteds. * 

I hvert Fald er det nu almindelig erkjendt, at der hist og 
her i Europa en sjelden Gang indtræffer Tilfælde af virkelige 
Bræmselarvers Forekomst under Menneskets Hud. Ganske mær- 
keligt er det imidlertid, at deslige Tilfælde er saa langt hyppi- 
gere her i vort Land og fornemmelig, som det synes, i Vest- 
landsdistrikterne paa Strækningen: Nordmöre, Söndmöde, Nord- 
fjord og Söndfjord. Grunden hertil maa vel udentvivl være at 
såge i en håire Grad af Mangel paa Renslighed hos Befolknin- 
gen, baade i Henseende til den Hudpleie, de lader sine Kjåer, 
og til den, de lader sine egne Personer blive tildel. Paa Grund 
af manglende Hudpleie af Kjöerne udvikles nemlig hos disse en 
stor Mængde Bræmser, og naar saa Gjæterne — hos dem er det 
fornemmelig man finder Larverne — ligger ude i Sommervarmen 
og sover Middag i sine af Fjös duftende Klæder, ofte ogsaa med 
stårre eller mindre Partier af Kroppen blottede, er det let for- 
klarligt, at Bræmsen, der ledes af Lugten, kan komme til at af- 
sætte sine Æg paa dem ligesaa vel som paa Kjåerne. Og da 
disse Mennesker meget ofte ligger med de samme Klæder paa 
sig om Nattene ogsaa, ligesom de sjelden eller aldrig vadsker sin 
Krop, vil de paa dem afsatte Bræmseæg faa god Tid og Anled- 


= Det fortjener kanske ogsaa at nævnes, at den bekjendte Dipterolog 
Prof. MIK rent ud har erklæret, at han ikke kan skjænke Dr. JoserH's Beret- 
ning om disse tvende Tilfælde den nådvendige Tiltro (Entomologische Nach 
richten 1886, N:o 13. p. 202). 

ning til at udvikle Larver, der saa borer sig ind i Huden paa 
dem. Hvor der derimod vises stårre Renslighed i det hele taget, 
både i Henseende til Kreaturstel og Skiftning af Klæder, Hud- 


pleie etc., vil saadanne Tilfælde selvfålgelig langt sjeldnere kunne 
indtræffe. 


